stanford-oval/wikipedia huggingface dataset:
Niko Liukkonen

Niko Markus Liukkonen (s. 30. maaliskuuta 1977) on lahtelainen säveltäjä, sanoittaja, kitaristi ja laulaja.
Vuodesta 1991 Liukkonen on toiminut Rattle Boys (vuodesta 1997 eteenpäin Rattle) -yhtyeen laulaja-kitaristina. Rattlen kanssa Liukkonen on levyttänyt omakustanteena kaksi singleä, yhden EP:n, kaksi studioalbumia ja kaksi livealbumia sekä Low Frequency Records -levy-yhtiön kustantamana yhden singlen ja yhden albumin.
Liukkonen on levyttänyt myös kaksi livealbumia The Beetles -yhtyeen kanssa. Näiden lisäksi hänen levytyksiinsä kuuluu kaksi Rodeo Drive -albumia, Lipa Rockin Tilaisuus tekee varkaan -albumi, Lipa Liukkonen Syksy tulee -albumi, Lipa Liukkonen Keräilyerä -albumi, Lipa Liukkonen -Täällä ollaan -albumi, sekä MediHevi EP.
Aiheesta muualla

http://www.lipaliukkonen.fi
http://www.liparock.com (Arkistoitu – Internet Archive)
http://www.rattle.org (Arkistoitu – Internet Archive)
Mobiilimaksaminen

Kahvikuppia NFC-tekniikalla maksamassa.
Yksinkertaistettu esimerkki siitä, miten esim. luottokorttiin sidotussa mobiilimaksamisessa usein käytetty tokenisaatio toimii maksupäätteellä. Muita maksun hyväksimistapoja kuin PIN-koodeja tai Biometristä tunnistusta saatetaan käyttää.
Mobiilimaksaminen on matkapuhelimella suoritettavaa maksamista. Mobiilimaksamista sääntelee Suomessa luottolaitoslaki (610/2014).
Henkilökohtainen luotettu laite

Matkapuhelin soveltuu maksamiseen varsin luontevasti. Maksamisjärjestelmien kehittäjät käyttävätkin mieluummin matkapuhelin-käsitteen tilalla ”henkilökohtaisen luotetun laitteen” (PTD, Personal Trusted Device) -käsitettä.
Maksuvälineenä kännykän merkittävimmät edut ovat sen näppäimistö sekä sisäänrakennettu kortinlukija[lähde? ]selvennä. Näiden avulla voidaan sovellusten tarvitsemat PIN-koodit syöttää ja turvaelementtinä toimivat kortit (kuten WIM-kortti) liittää puhelimeen. Tällöin matkapuhelimesta voidaan luoda maksamisen vaatima tietoturvallinen päätelaite.
Kehitys

Suomi on mobiilimaksamisen pioneereja. Sonera esitteli vuonna 1997 ostosautomaatin, josta oli mahdollista ostaa tuotteita puhelinsoitolla. Vähän myöhemmin siirryttiin käyttämään tekstiviestejä, jotka ovat osoittautuneet käteväksi käyttöliittymäksi sisältöpalveluidenselvennä maksamiseen. Puhelinsoitolla, tekstiviestillä ja maksun vastaanottajien erillisillä sovelluksilla tehtävät maksut voidaan tällöin lisätä suoraan operaattorin matkapuhelinlaskuun. Tämäntyyppinen maksaminen oli käytössä esimerkiksi HKL:n kertamatkalippujen tilaamisessa vuoteen 2019 asti. Siitä luovuttiin uuteen vyöhykejärjestelmään siirryttäessä[lähde? ].
Seuraavina otettiin käyttöön pankkien mobiilirahakukkaro, jossa verkkopankista siirretään rahaa sähköiseen mobiilirahakukkaroon. Maksu suoritetaan lähettämällä tekstiviestinä halutun tavaran tai palvelun avainsanan myyjän antamaan palvelunumeroon. Maksu lähtee heti kukkarosta ja myyjä voi tarkistaa saamansa maksun välittömästi.
Edellä mainitut mobiilimaksamisen ratkaisut ovat edelleenmilloin? käytössä ja ne perustuvat etämaksamisen menetelmiinselvennä[lähde? ].
Pankit tarjoavat myös lähimaksumenetelmiin perustuvaa mobiilimaksamista ja -lompakkoamilloin?. Esimerkiksi OP:n Pivo- ja Nordean Nordea Pay -mobiililompakkoja käyttäen maksaminen tapahtuu näyttämällä puhelinta kaupan lähimaksupäätteelle. Sen lisäksi Aktialla on lähiluettava maksutarra, jolla ostetut tuotteet veloitetaan mobiililompakosta.
Syksyllä 2013 lanseerattiin mobiililuottokortti Onsun, joka on mobiilisovellus etämaksamiseen. Mobiililuottokortilla lähetetään rahaa suoraan maksun vastaanottajan tilille sovelluksen avulla ilman että rahaa siirretään mobiilirahakukkaroon. Loppuvuodesta 2013 lanseerattiin myös Suomessa MobilePay-sovellus, jolla voi maksaa verkkokaupoissa, sovelluksissa ja kaupoissa sekä tehdä henkilöiden välisiä rahasiirtoja puhelinnumeron perusteella.
Vuonna 2015 mobiilimaksutapojen standardien kehittymiseen vaikuttaa erityisesti Yhdysvaltojen liittyminen sirukorteissa EMV-järjestelmään, joka mahdollistaa esimerkiksi sormenjälkitunnistuksen laajemman käyttöönoton mobiilimaksuissa. Muun muassa Amex, Visa ja Mastercard ovat luvanneet sitoutua sormenjälkitunnistukseen tulevaisuudessa. Vuonna 2020 arviolta kaikissa noin 1,4 miljardissa valmistettavassa mobiililaitteessa on sormenjälkitunnistin, mikä mahdollistaa teknologian laajan käyttöönoton mobiilimaksuissa. Sormenjälkitunnistus maksun vahvistusmenetelmänä ja maksukortin tietojen kontaktiton lukutapa mahdollistaa tulevaisuudessa fyysisistä korteista luopumisen.
Suomessa Mastercard tulee ottamaan käyttöön sormenjälkitunnistuksen ja kasvojentunnistuksen mobiilimaksuissa vuonna 2017. Tunnistautuminen tulee tapahtumaan käytännössä mobiilisovelluksen kautta.
Visioidaan, että tulevaisuuden mobiilimaksuissa hyödynnettäisiin enemmän sensoriikkaa, jolloin mobiililaite tunnistaa maksajan esimerkiksi hajusta, kosteudesta, lämmöstä, käden liikkeistä, tavasta koskettaa näyttöä tai kävelytavasta. Näin voitaisiin luotettavasti varmistaa maksajan henkilöllisyys.[lähde? ]
Maksamisratkaisut

Maksamisratkaisut voidaan karkeasti ottaen jakaa maksujen suuruuden ja maksamisetäisyyden perusteella. Maksaminen voidaan jakaa maksujen koon perusteella suuriin ja pieniin maksuihin. Suuren maksun rajana pidetään noin kymmentä euroa. Maksamisetäisyys puolestaan voidaan jakaa lähimaksamiseen ja etämaksamiseen.
Maksamisratkaisut > Maksun suuruus

Suuria mobiilimaksuja varten nykyiset fyysiset maksutselvennä kuten pankki- ja luottokorttimaksut on tarkoitus siirtää suoraan mobiiliympäristöön. Pienissä maksuissa mobiiliratkaisujen on ajateltu korvaavan lähinnä käteistä rahaa. Tällöin turvallisuusvaatimuksetkaan eivät ole ihan yhtä korkeat kuin suurilla maksuilla.
Maksamisratkaisut > Maksamisetäisyys > Lähimaksaminen

Lähimaksamisen käsitteellä tarkoitetaan suomen kielessä kahta erillistä asiaa: ostajan ja myyntipisteen välistä lyhyttä fyysistä etäisyyttä, joka toteutuu esimerkiksi kaupassa asioitaessa, tai maksamista, jossa kaupan maksupäätteen ja ostajan maksuvälineen välillä ei käytetä ulkoista tietoliikenneverkkoa.
Jotta lähimaksaminen olisi nopeaa, tietoliikenneyhteyden muodostumisen tulee olla nopeaa. Käytännössä tietoliikenneyhteyden on toimittava ilman maksutoimitusta hidastavaa operaattorin verkkoyhteyttä. Tämän vuoksi lähimaksamisen tekniikan tulee perustua johonkin matkapuhelinverkosta erilliseen siirtotiehen, kuten Bluetoothiin, infrapunaan tai kulunvalvontakorteissa käytettävään RFID-tekniikkaan.
Bluetoothin merkittävin mobiilimaksamiskäyttöä rajoittava este on pitkä yhteydenmuodostusaika, joka saattaa olla jopa 5-10 sekuntia. Myös kahden Bluetooth-laitteen samanaikainen käyttö samalla laitteella saattaa aiheuttaa ongelmia.
Toinen siirtotievaihtoehto eli infrapunatiedonsiirto toimii lyhyillä etäisyyksillä. Se vaatii suoran näköyhteyden maksuvälineen ja maksupäätteen välillä, joten menetelmä on altis häiriöille. Infrapunayhteys voidaan muodostaa noin sekunnissa.
Kolmas siirtomedia, RFID (Radio Frequency Identification) perustuu ISO 14443 -standardiin ja on passiivisiin radiopiireihin perustuva tiedonsiirtotapa (toimii ilman virtalähdettä). RFID sallii lyhyen kantaman tiedonsiirtoetäisyydet eli 10 cm–1 m. Tämän teknologian suurimpana vahvuutena on nopeus. Yhteys voidaan käytännössä muodostaa välittömästi. RFID-sirun tietoturva on parempi kuin luotto- ja pankkikorttien magneettijuovan. RFID:n yhteydessä tiedonsiirtoprotokollana voi olla joko OBEX tai ISO 7816, jotka molemmat tarjoavat luotettavat tiedonsiirtoyhteydet. Tulevaisuudessa RFID:tä voidaan tarvittaessa käyttää myös kaksisuuntaisesti, eli piirien muistissa olevan tiedon lukemisen lisäksi niille voidaan kirjoittaa.
Lähitulevaisuuden lähimaksaminen voi käytännössä perustua vain RFID-piiriin muiden ratkaisujen hitauden tai epäluotettavuuden vuoksi[lähde? ].
Maksamisratkaisut > Maksamisetäisyys > Etämaksaminen

Etämaksaminen on lähimaksamisen vastakohta. Etämaksaminen on maksutapahtuma, jossa maksu välitetään myyjälle matkapuhelinoperaattorin kautta. Näin toimitaan myös näennäisesti lähimaksamiselta vaikuttavassa tapahtumassa, eli kun ostetaan limsapullo kännykällä automaatista.
Etämaksamisratkaisut perustuvat julkisen avaimen menetelmään ja kolmen domainin malliin. Malli kuvaa maksamiseen tarvittavat osapuolet ja heidän välisensä suhteet.
Kolmen toimialueen malli

Ensimmäinen sopimussuhde on nimeltään liikkeellelaskijan toimialue ja se on solmittu kortin liikkeellelaskijan ja -haltijan välille. Tässä toimialueessa korostuvat kortin haltijan tunnistaminen, maksun hyväksyntä ja asiakkaan pankkitilin veloittaminen.
Toinen, yhtä kiinteä sopimussuhde määritellään kauppiaan ja hänen pankkinsa välillä. Tätä kutsutaan maksunsaajan toimialueeksi. Maksun saajan pankki vastaa kauppiaan maksuliikenteestä ja siitä, että kauppias toimii järjestelmässä määriteltyjen ohjeiden mukaisesti.
Kolmas sopimussuhde on yhteyskäytön toimialue. Tämä mahdollistaa transaktiot eri pankkien välillä. Tämä alue määrittelee yhteiset maksuprotokollat ja -palvelut, joiden tehtävänä on mahdollistaa toimet kahden edellä esitellyn toimialueen välillä.
Vahvan tunnistuksen ratkaisut

Rahalaitos, esimerkiksi pankki, toimittaa asiakkaalle oman WIM-kortin, joka laitetaan dual-chip-puhelimeen operaattorin SIM-kortin lisäksi. Salaus RSA-avaimet tallennetaan pankin WIM-kortille ja matkaviestinverkon palveluita käytetään operaattorin omalla SIM-kortilla.
Rahalaitos rinnakkaiskäyttää operaattorin SWIM-korttia, jolloin rahalaitos tallentaa asiakkaan tunnistetiedot operaattorin SWIM-kortille. Yhdelle SWIM-kortille voidaan tallentaa eri organisaatioiden tarjoamia, toisistaan riippumattomia palveluita, esimerkiksi eri varmennepalveluihin liittyviä RSA-avaimia. Tällöin puhutaan SWIM-kortin rinnakkaiskäytöstä. Tähän menetelmään perustuvia palveluita ei vielä ole markkinoilla.
Rahalaitos ostaa tunnistamispalvelun alihankintana operaattorilta, jolloin käytetään operaattorin SWIM-korttia ja varmenteita eli operaattori toimii varmentajana. Tällöin operaattori tarjoaa matkaviestinliittymän SWIM-kortille tallennettujen omien RSA-avaimiensa käyttöä kaikille halukkaille palveluntarjoajille. Tämä voi perustua esimerkiksi WAP Forumin (OMA) määrittelemään yleiseen WPKI-infrastruktuuriin.
Aiheesta muualla

Wikimedia Commonsissa on kuvia tai muita tiedostoja aiheesta .
"Mobile Payment: A journey through existing procedures and standardization initiatives",Stamatis Karnouskos, IEEE Communications Surveys & Tutorials, Vol. 6, No. 4, 4th Quarter 2004.
Video: lähimaksaminen käytännössä, esittelijänä Nets Finland
"Kyllä se maksaminen nyt sitten vähitellen mullistuu", Sami Karhunen 27.2.2015
Nottwil

Nottwil sijaitsee Sempacherseen lounaisrannalla.
| Nottwil |
| --- | --- |
 vaakuna

 Nottwil
 Koordinaatit: 47°8′8″N, 8°8′8″E 
Valtio:   Sveitsi
Kantoni:  Luzern (kantoni)
Wahlkreis:  Sursee
Pinta-ala:  
 – Maa:  10,29 km²
Korkeus:  504–770 m
Väkiluku (2012):  3 443
 – Väestötiheys:  335 as./km²
 
 www.nottwil.ch (saksaksi) 
Infobox OKVirheellinen NIMI-arvo: 
Nottwil on kunta Keski-Sveitsissä, Luzernin kantonissa. Vuoden 2012 lopussa kunnan väkiluku oli 3 443.
Nottwilissä on Euroopan johtava alaraajahalvausten eli paraplegian hoitokeskus (saks. Schweizer Paraplegiker-Zentrum).
Valtatie N2 ja Luzern–Olten-rautatie kulkevat Nottwilin kautta.
Aiheesta muualla

Kuvia tai muita tiedostoja aiheesta Nottwil Wikimedia Commonsissa
Nick Brandt

Nick Brandt (s. 1966) on brittiläissyntyinen Yhdysvalloissa asuva valokuvaaja. Hän kuvaa erityisesti Afrikan eläimiä. Hän muutti 1992 Yhdysvaltoihin ja asuu Pohjois-Kaliforniassa.
Brandt on opiskellut kuvataidetta ja elokuvaohjausta. Hän on aiemmin työskennellyt mainoskuvaajana ja kuvannut musiikkivideoita. Kuvatessaan Tansaniassa Michael Jacksonin musiikkivideota Earth Song hän innostui Amboseli-Tavon alueesta. Hän on omistautunut vuodesta 2001 Afrikan eläinten kuvaamiselle ja on perustanut villieläimiä suojelevan säätiön Big Life Fund, jolla on palveluksessa runsaat 300 metsänvartijaa kitkemässä salametsästystä. Hän kuvaa filmille.
Brandt on julkaissut useita valokuvakirjoja ja pitänyt näyttelyitä eri puolilla maailmaa. Hänen näyttelynsä Tukholman Fotografiskassa vuonna 2011 on museon historian suosituin näyttely. Suomessa Brandtin kuvia on esillä keväällä 2015 Salon taidemuseon näyttelyssä On This Earth, A Shadow Falls.
Leijona myrskyn noustessa, 2006.
Veikko Halmetoja kirjoittaa arviossaan, että Brandtin kuvat eivät edusta perinteistä luontokuvausta, vaan pysähtyneinä poikkeavat luontokuvien realismista. Hän luonnehtii kuvia mainosmaisiksi, emotionaalisiksi ja pateettisiksi, mutta se ei häiritse häntä, ja ne ovat hänestä kauniita, eläimiä kunnioittavia. Leijonaa myrskyssä esittävän kuvan ottamista hän odotti 17 päivää. Brandt otti kuvan, kun myrsky nousi ja leijona havahtui.
Valokuvakirjat

Nick Brandt, On This Earth (Chronicle Books, 2005).
Nick Brandt, A Shadow Falls (Abrams, 2009).
Nick Brandt, On This Earth, A Shadow Falls (Abrams/Big Life Editions, 2010/2012).
Nick Brandt, Across the Ravaged Land (Abrams Books, 2013).
Aiheesta muualla

Nick Brandtin sivusto
Big Life -säätiön sivusto
Nick Calathes

| Nick Calathes> Νικόλαος "Νικ" Καλάθης |
| --- | --- |
 Kaláthis vuonna 2023.
Henkilötiedot
Koko nimi:  Nikólaos Gouíliam ”Nik” Kaláthis
Syntynyt: 7. helmikuuta 1989 (ikä 35) Casselberry, Florida, Yhdysvallat
Kansalaisuus:   Kreikka /  Yhdysvallat
Koripalloilija
Pelipaikka:  Takamies
Pituus:  198 cm
Paino:  96 kg
NBA-varaus:  45. varaus 2009 (Minnesota Timberwolves)
Yliopistojoukkueet
2007–2009:  Floridan yliopisto
Maajoukkueet
2009–:   Kreikka
Ottelut (pisteet):  125 (1057)
Aiheesta muualla
FIBA
| Mitalit> Maa:   Kreikka.Miesten koripallo.EM-kilpailut  | Mitalit> Maa:   Kreikka.Miesten koripallo.EM-kilpailut  | Mitalit> Maa:   Kreikka.Miesten koripallo.EM-kilpailut  | Maa:   Kreikka> Miesten koripallo. |
| --- | --- | --- | --- |
|  Pronssia | Puola 2009 |  |  |
Nikólaos Gouíliam ”Nik” Kaláthis (”Nick William Calathes”, kreik. Νικόλαος Γουίλιαμ "Νικ" Καλάθης, s. 7. helmikuuta 1989 Casselberry, Florida) on kreikkalais–yhdysvaltalainen koripalloilija. Takamiehenä pelaava Kaláthis pelasi NBA:ssa vuosina 2013–2015 ja muun ammattilaisaikansa Euroopassa jossa on voittanut useita palkintoja. Kreikan miesten maajoukkueessa hän voitti EM-pronssia vuonna 2009.
Pelaajaura

Kaláthis pelasi vuosina 2007–2009 yliopistokoripalloa Floridan yliopiston joukkueessa. Minnesota Timberwolves varasi hänet NBA:han 45. vuorolla vuoden 2009 varaustilaisuudessa. Kaláthis pelasi NBA:ssa Memphis Grizzliesissä vuosina 2013–2015. Hän on pelannut myös Kreikassa, Venäjällä ja Espanjassa. Kaláthis voitti Panathinaikosissa Kreikan mestaruuden vuosina 2010, 2011, 2017, 2018, 2019 ja 2020 ja Kreikan cup-mestaruuden vuosina 2012, 2016, 2017 ja 2019. FC Barcelonassa hän voitti Espanjan mestaruuden vuonna 2021 ja Espanjan cup-mestaruuden vuosina 2021 ja 2022. Lisäksi Kaláthis on voittanut urallaan useita henkilökohtaisia palkintoja ja yksityisten Euroliigan mestaruuden vuonna 2011 ja EuroCupin mestaruuden vuonna 2013.
Kreikan miesten maajoukkueessa Kaláthis on pelannut 125 ottelua. Hän kuului Kreikan kokoonpanoon Puolan EM-kilpailuissa 2009, missä maa voitti pronssia. Hän on edustanut Kreikkaa myös vuosien 2010, 2014 ja 2019 MM-kilpailuissa sekä vuosien 2011, 2015 ja 2017 EM-kilpailuissa.
Aiheesta muualla

Kuvia tai muita tiedostoja aiheesta Nick Calathes Wikimedia Commonsissa
Kreikan joukkue – Koripallon EM-kilpailut 2009
4 Kalampokis ·
5 Bouroúsis ·
6 Zísis ·
7 Spanoúlis ·
8 Calathes ·
9 Fótsis ·
10 Printezis ·
11 Glyniadákis ·
12 Kaimakoglou ·
13 Koufos ·
14 Perperoglou ·
15 Schortsanítis

Päävalmentaja Kazlauskas
Nottowayn piirikunta

Nottowayn piirikunta (engl. Nottoway County) on Yhdysvaltojen Virginian osavaltiossa sijaitseva piirikunta. Sen väkiluku oli 15 232 vuonna 2019. Piirikunnan hallintokeskus on Nottowayn kunta. Piirikunta perustettiin vuonna 1789.
Aiheesta muualla

Kuvia tai muita tiedostoja aiheesta Nottowayn piirikunta Wikimedia Commonsissa
Luettelo yleisurheilun olympiamitalisteista – miesten ratalajit
Nykyiset tapahtumat > 5 000 metrin juoksu

|  Miesten 5 000 metrin juoksun olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1912 Tukholma tulokset |   Hannes Kolehmainen (FIN) |   Jean Bouin (FRA) |   George Hutson (GBR) |  |
| 1920 Antwerpen tulokset |   Joseph Guillemot (FRA) |   Paavo Nurmi (FIN) |   Eric Backman (SWE) |  |
| 1924 Pariisi tulokset |   Paavo Nurmi (FIN) |   Ville Ritola (FIN) |   Edvin Wide (SWE) |  |
| 1928 Amsterdam tulokset |   Ville Ritola (FIN) |   Paavo Nurmi (FIN) |   Edvin Wide (SWE) |  |
| 1932 Los Angeles tulokset |   Lauri Lehtinen (FIN) |   Ralph Hill (USA) |   Lauri Virtanen (FIN) |  |
| 1936 Berliini tulokset |   Gunnar Höckert (FIN) |   Lauri Lehtinen (FIN) |   Henry Jonsson (SWE) |  |
| 1948 Lontoo tulokset |   Gaston Reiff (BEL) |   Emil Zátopek (TCH) |   Wim Slijkhuis (NED) |  |
| 1952 Helsinki tulokset |   Emil Zátopek (TCH) |   Alain Mimoun (FRA) |   Herbert Schade (GER) |  |
| 1956 Melbourne tulokset |   Vladimir Kuts (URS) |   Gordon Pirie (GBR) |   Derek Ibbotson (GBR) |  |
| 1960 Rooma tulokset |   Murray Halberg (NZL) |   Hans Grodotzki (EUA) |   Kazimierz Zimny (POL) |  |
| 1964 Tokio tulokset |   Bob Schul (USA) |   Harald Norpoth (EUA) |   Bill Dellinger (USA) |  |
| 1968 México tulokset |   Mohammed Gammoudi (TUN) |   Kipchoge Keino (KEN) |   Naftali Temu (KEN) |  |
| 1972 München tulokset |   Lasse Virén (FIN) |   Mohammed Gammoudi (TUN) |   Ian Stewart (GBR) |  |
| 1976 Montréal tulokset |   Lasse Virén (FIN) |   Dick Quax (NZL) |   Klaus-Peter Hildenbrand (FRG) |  |
| 1980 Moskova tulokset |   Miruts Yifter (ETH) |   Suleiman Nyambui (TAN) |   Kaarlo Maaninka (FIN) |  |
| 1984 Los Angeles tulokset |   Saïd Aouita (MAR) |   Markus Ryffel (SUI) |   António Leitão (POR) |  |
| 1988 Soul tulokset |   John Ngugi (KEN) |   Dieter Baumann (FRG) |   Hansjörg Kunze (GDR) |  |
| 1992 Barcelona tulokset |   Dieter Baumann (GER) |   Paul Bitok (KEN) |   Fita Bayisa (ETH) |  |
| 1996 Atlanta tulokset |   Vénuste Niyongabo (BDI) |   Paul Bitok (KEN) |   Khalid Boulami (MAR) |  |
| 2000 Sydney tulokset |   Million Wolde (ETH) |   Ali Saïdi-Sief (ALG) |   Brahim Lahlafi (MAR) |  |
| 2004 Ateena tulokset |   Hicham El Guerrouj (MAR) |   Kenenisa Bekele (ETH) |   Eliud Kipchoge (KEN) |  |
| 2008 Peking tulokset |   Kenenisa Bekele (ETH) |   Eliud Kipchoge (KEN) |   Edwin Soi (KEN) |  |
| 2012 Lontoo tulokset |   Mohamed Farah (GBR) |   Dejen Gebremeskel (ETH) |   Thomas Pkemei Longosiwa (KEN) |  |
| 2016 Rio de Janeiro tulokset |   Mohamed Farah (GBR) |   Paul Chelimo (USA) |   Hagos Gebrhiwet (ETH) |  |
| 2020 Tokio tulokset |   Joshua Cheptegei (UGA) |   Mohammed Ahmed (CAN) |   Paul Chelimo (USA) |  |
| 2024 Pariisi tulokset |   Jakob Ingebrigtsen (NOR) |   Ronald Kwemoi (KEN) |   Grant Fisher (USA) |  |
  Lähde: Athletics — 5,000 metres, Men Olympedia. Viitattu 12.8.2024. (englanniksi) Olympic Athletics Schedule - Men's 5000m – Paris 2024 olympics.com. Viitattu 12.8.2024. (englanniksi)
Nykyiset tapahtumat > 10 000 metrin juoksu

|  Miesten 10 000 metrin juoksun olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1912 Tukholma tulokset |   Hannes Kolehmainen (FIN) |   Lewis Tewanima (USA) |   Albin Stenroos (FIN) |  |
| 1920 Antwerpen tulokset |   Paavo Nurmi (FIN) |   Joseph Guillemot (FRA) |   James Wilson (GBR) |  |
| 1924 Pariisi tulokset |   Ville Ritola (FIN) |   Edvin Wide (SWE) |   Eero Berg (FIN) |  |
| 1928 Amsterdam tulokset |   Paavo Nurmi (FIN) |   Ville Ritola (FIN) |   Edvin Wide (SWE) |  |
| 1932 Los Angeles tulokset |   Janusz Kusocinski (POL) |   Volmari Iso-Hollo (FIN) |   Lasse Virtanen (FIN) |  |
| 1936 Berliini tulokset |   Ilmari Salminen (FIN) |   Arvo Askola (FIN) |   Volmari Iso-Hollo (FIN) |  |
| 1948 Lontoo tulokset |   Emil Zátopek (TCH) |   Alain Mimoun (FRA) |   Bertil Albertsson (SWE) |  |
| 1952 Helsinki tulokset |   Emil Zátopek (TCH) |   Alain Mimoun (FRA) |   Aleksandr Anufrijev (URS) |  |
| 1956 Melbourne tulokset |   Vladimir Kuts (URS) |   József Kovács (HUN) |   Allan Lawrence (AUS) |  |
| 1960 Rooma tulokset |   Pjotr Bolotnikov (URS) |   Hans Grodotzki (EUA) |   Dave Power (AUS) |  |
| 1964 Tokio tulokset |   Billy Mills (USA) |   Mohammed Gammoudi (TUN) |   Ron Clarke (AUS) |  |
| 1968 México tulokset |   Naftali Temu (KEN) |   Mamo Wolde (ETH) |   Mohammed Gammoudi (TUN) |  |
| 1972 München tulokset |   Lasse Virén (FIN) |   Emiel Puttemans (BEL) |   Miruts Yifter (ETH) |  |
| 1976 Montréal tulokset |   Lasse Virén (FIN) |   Carlos Lopes (POR) |   Brendan Foster (GBR) |  |
| 1980 Moskova tulokset |   Miruts Yifter (ETH) |   Kaarlo Maaninka (FIN) |   Mohamed Kedir (ETH) |  |
| 1984 Los Angeles tulokset |   Alberto Cova (ITA) |   Mike McLeod (GBR) |   Michael Musyoki (KEN) |  |
| 1988 Soul tulokset |   Brahim Boutayeb (MAR) |   Salvatore Antibo (ITA) |   Kipkemboi Kimeli  (KEN) |  |
| 1992 Barcelona tulokset |   Khalid Skah (MAR) |   Richard Chelimo (KEN) |   Addis Abebe (ETH) |  |
| 1996 Atlanta tulokset |   Haile Gebrselassie (ETH) |   Paul Tergat (KEN) |   Salah Hissou (MAR) |  |
| 2000 Sydney tulokset |   Haile Gebrselassie  (ETH) |   Paul Tergat (KEN) |   Assefa Mezgebu (ETH) |  |
| 2004 Ateena tulokset |   Kenenisa Bekele (ETH) |   Sileshi Sihine (ETH) |   Zersenay Tadese (ERI) |  |
| 2008 Peking tulokset |   Kenenisa Bekele (ETH) |   Sileshi Sihine (ETH) |   Micah Kogo (KEN) |  |
| 2012 Lontoo tulokset |   Mohamed Farah (GBR) |   Galen Rupp (USA) |   Tariku Bekele (ETH) |  |
| 2016 Rio de Janeiro tulokset |   Mohamed Farah (GBR) |   Paul Tanui  (KEN) |   Tamirat Tola (ETH) |  |
| 2020 Tokio tulokset |   Selemon Barega (ETH) |   Joshua Kiprui Cheptegei (UGA) |   Jacob Kiplimo (UGA) |  |
| 2024 Pariisi tulokset |   Joshua Kiprui Cheptegei (UGA) |   Berihu Aregawi (ETH) |   Grant Fisher (USA) |  |
  Lähde: Athletics — 10,000 metres, Men Olympedia. Viitattu 13.8.2024. (englanniksi) Olympic Athletics Schedule – Men's 10,000m – Paris 2024 olympics.com. Viitattu 13.8.2024. (englanniksi)